
[image: image1.png]ROMANIA




Parlamentul  României

Camera  Deputaţilor

Comisia pentru industrii si servicii




                                            Bucureşti, 07.03.2001 








                         Nr.75/XVIII/3

A V I Z

asupra proiectului de Lege pentru aprobarea Ordonanţei de urgenţă a Guvernului nr.5/2001 privind unele măsuri pentru accelerarea şi finalizarea procesului de privatizare a Societăţii Naţionale de Telecomunicaţii Romtelecom" S.A.



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.5/2001 privind unele măsuri pentru accelerarea şi finalizarea procesului de privatizare a Societăţii Naţionale de Telecomunicaţii "Romtelecom" S.A., trimis cu adresa nr.120 din 26 februarie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din 06.03.2001.

Membrii comisiei au examinat Ordonanţa de urgenţă a Guvernului nr.5/2001 supusă aprobării, expunerea de motive la proiectul de lege, avizul favorabil al Consiliului Legislativ, punctul de vedere al Autorităţii pentru Privatizare şi Administrarea Participaţiilor Statului, punctul de vedere al Ministerului Comunicaţiilor şi Tehnologiei Informaţiei, punctul de vedere al Ministerului Finanţelor Publice şi au hotărât cu unanimitate de voturi avizarea favorabilă a proiectului de lege cu amendamente admise de comisie care se regăsesc în anexa 1. 



În raport de obiectul şi conţinutul său, proiectul de lege face parte din categoria legilor ordinare.

                             PREŞEDINTE,                                         SECRETAR,

                               István Antal                                            Aurelia Vasile

Expert,

Viorela Gondoş

